Document ID: 32001D0619

Id-Deċiżjoni tal-Kummissjoni
tal-25 ta’ Lulju 2001.
li temenda d-Deċiżjonijiet 92/160/KEE, 92/260/KEE u 93/197/KEE dwar l-importazzjoni taż-żwiemel reġistrati minn ċerti partijiet tal-Peru
(notifikata bid-dokument numru K(2001) 2314)
(Test b’rilevanza għaż-ŻEE)
(2001/619/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/426/KEE tas-26 ta’ Ġunju 1990 dwar il-kundizzjonijiet tas-saħħa ta’ l-annimali li jirregolaw il-moviment u l-importazzjoni minn pajjiżi terzi tar-razez taż-żiemel [1], kif l-aħħar emendata bid-Deċiżjoni 2001/298/KE [2], u partikolarment l-Artikolu 13(2), l-Artikolu 15, l-Artikolu 16, l-Artikolu 19(i) u (ii) tagħha,
Billi:
(1) Il-Peru hija nkluża fil-Parti 2, il-kolonna speċjali għaż-żwiemel reġistrati, ta’ l-Anness tad-Deċiżjoni tal-Kunsill 79/542/KEE tal-21 ta’ Diċembru 1979 li tħejji lista ta’ pajjiżi terzi li minnhom l-Istati Membri jawtoriżżaw l-importi ta’ l-annimali ta’ l-ispeċi tal-baqra, majjali, razez taż-żiemel, nagħaġ u mogħoż, laħam frisk u prodotti tal-laħam [3], kif l-aħħar emendata bid-Deċiżjoni 2001/117/KEE [4].
(2) Bid-Deċiżjoni tal-Kummissjoni 92/160/KEE tal-5 ta’ Marzu 1992 li twaqqaf ir-reġonaliżżazzjoni ta’ ċerti pajjiżi terzi għall-importazzjoni tar-razez taż-żiemel [5], kif l-aħħar emendata bid-Deċiżjoni 2001/611/KE [6], il-Peru huwa reġjonaliżżat biex jirrestrinġi d-dħul mill-ġdid wara l-esportazzjoni temporanja taż-żwiemel reġistrati għaż-żona metropolitana ta’ Lima biss.
(3) Id-Deċiżjoni tal-Kummissjoni 93/195/KEE [7], kif l-aħħar emendata bid-Deċiżjoni 2001/611/KE, tistabbilixxi l-kundizzjonijiet tas-saħħa ta’ l-annimali u ċ-ċertifikazzjoni veterinarja għad-dħul mill-ġdid taż-żwiemel reġistrati wara l-esportazzjoni temporanja lejn il-Peru.
(4) Id-Deċiżjonijiet tal-Kummissjoni 92/260/KEE [8] u 93/197/KEE [9], kif l-aħħar emendati bid-Deċiżjoni 2001/611/KE, jistipulaw rispettivament il-kundizzjonijiet tas-saħħa ta’ l-annimali u ċ-ċertifikazzjoni ta’ l-ammissjoni temporanja u l-importazzjoni taż-żwiemel reġistrati.
(5) Wara missjoni ta’ spezzjoni veterinarja tal-Kummissjoni fil-Peru s-sitwazzjoni tas-saħħa ta’ l-annimali tidher li hija taħt kontroll sodisfaċenti tas-servizzi veterinarji u partikolarment il-moviment tar-razez taż-żiemel f’ċerti partijiet tat-territorju mill-bqija tal-pajjiż jidher li huwa kontrollat sew.
(6) L-awtoritajiet veterinari tal-Peru pprovdew garanzija bil-miktub li javżaw fi żmien 24 siegħa b’telefax, telegramma jew telex lill-Kummissjoni u lill-Istati Membri l-konferma ta’ xi mard infettiv jew li jittieħed fir-razez taż-żiemel msemmija fl-Anness A tad-Direttiva 90/426/KEE, li jridu jkunu avżati bilfors fil-pajjiż, u fi żmien xieraq kull bidla fit-tilqim jew fil-politika ta’ l-importazzjoni rigward ir-razez taż-żiemel;
(7) Enciphalomyelitis Venezweljana taż-żwiemel ma kenitx irraportata fil-pajjiż għal aktar minn sentejn, iżda l-marda hija rraportata fil-pajjiżi tal-qrib.
(8) Il-Peru ma tistax tkun ikkunsidrata ħielsa minn stomatitis vesikulari, li hija rraportata fil-bhejjem f’ħafna partijiet tal-pajjiż u fiż-żwiemel fil-widien tat-tramuntana ta’ l-Andes.
(9) Stħarriġ li tlesta dan l-aħħar fuq il-marda tan-nefħa ta’taħt ix-xedaq u d-dourine ssostanzjat l-assenza ta’ dan il-mard fil-Peru u arteritis virali tar-razez taż-żiemel ma kenitx irraportata għal ħafna snin.
(10) Minħabba s-sitwazzjoni tas-saħħa f’ċerti pajjiżi ġirien il-Peru mplimenta reġjonaliżżazzjoni, li jirrestrinġi l-moviment tar-razez taż-żiemel mill-partijiet tat-tramuntana tal-pajjiż lejn il-bqija tat-territorju, u l-moviment tar-razez taż-żiemel barra mir-reġjun ta’ Lima qiegħed taħt il-kontroll dirett tas-servizzi ċentrali veterinari.
(11) Għalhekk jidher il-każ li tkun emendata d-Deċiżjoni 92/160/KEE sabiex tippermetti l-importazzjoni fil-Komunità taż-żwiemel reġistrati mir-reġjun ta’ Lima.
(12) Il-kundizzjonijiet tas-saħħa ta’ l-annimali u ċ-ċertifikazzjoni veterinarja għall-ammissjoni temporanja u l-importazzjoni fl-Istati Membri taż-żwiemel reġistrati jridu jkunu adottati skond is-sitwazzjoni tas-saħħa ta’ l-annimali tal-pajjiż terz ikkonċernat u d-Deċiżjonijiet 92/260/KEE u 93/197/KEE iridu b’hekk ikunu emendati.
(13) Biex ikun hemm ċarezza l-kodiċi tal-pajjiż ta’ l-ISO għandu jintuża għall-emendi tal-listi ta’ pajjiżi terzi.
(14) Il-miżuri li hemm provduti f’din id-Deċizjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
Fl-Anness tad-Deċiżjoni 92/160/KEE l-intestatura "Peru (1)" hija mibdula bl-intestatura "Peru", u l-kliem "iż-żona Metropolitana ta’ Lima" huma mibdula bil-kliem "ir-Reġjun ta’ Lima".
Artikolu 2
Id-Deċiżjoni 92/260/KEE hija emendata kif ġej:
1. Il-lista tat-pajjiżi terzi fil-Grupp D ta’ l-Anness I hija mibdula b’dan li ġej:
"l-Arġentina (AR), il-Barbados (BB), il-Bermuda (BM), il-Bolivja (BO), il-Brażil (1) (BR), iċ-Ċili (CL), il-Ġamajka (JM), Kuba (CU), il-Messiku (1) (MX), il-Peru(1) (PE), il-Paragwaj (PY), l-Urugwaj (UY)."
2. It-titolu taċ-ċertifikat tas-saħħa ppreżentat fl-Anness II(D) huwa mibdul b’dan li ġej:
"ĊERTIFIKAT TAS-SAĦĦA
għall-ammissjoni temporanja taż-żwiemel reġistrati fit-territorju tal-Komunità mill-Arġentina, il-Barbados, il-Bermuda, il-Bolivja, il-Brażil (1), iċ-Cili, il-Ġamajka, il-Kuba, il-Messiku (1), il-Paragwaj, il-Peru, l-Urugwaj għal perijodu ta’ inqas minn 90 ġurnata."
Artikolu 3
Id-Deċiżjoni 93/197/KEE hija emendata kif ġej:
1. Il-lista tat-pajjiżi terzi fil-Grupp D ta’ l-Anness I hija mibdula b’dan li ġej:
"l-Arġentina (AR), il-Barbados (2) (BB), il-Bermuda (2) (BM), il-Bolivja (2) (BO), il-Brażil (1) (BR), iċ-Ċili (CL), il-Ġamajka (2) (JM), Kuba (2) (CU), il-Messiku (1) (MX), il-Peru (1) (2) (PE), il-Paragwaj (PY), l-Urugwaj (UY)."
2. It-titolu taċ-ċertifikat tas-saħħa ppreżentat fl-Anness II (D) huwa mibdul b’dan li ġej:
"ĊERTIFIKAT TAS-SAĦĦA
għall-importazzjoni fit-territorju tal-Komunità ta’ żwiemel reġistrati mill-Barbados, il-Bermuda, il-Bolivja, il-Ġamajka, il-Kuba, il-Peru (1) u ta’ razez reġistrati taż-żiemel u razez taż-żiemel għat-trobbija u l-produzzjoni mill-Arġentina, il-Brażil (1), iċ-Ċili, il-Messiku (1), il-Paragwaj, l-Urugwaj."
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fil-25 ta’ Lulju 2001.

Labels: 5
0
3
6
18